ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουλίου 1998 για τις λεπτομέρειες εφαρμογής της οδηγίας 89/662/ΕΟΚ του Συμβουλίου όσον αφορά βασικές πληροφορίες σχετικά με τους κτηνιατρικούς ελέγχους [κοινοποιηθείσα υπό τον αριθμό Ε(1998) 1741] (Κείμενο που παρουσιάζει ενδιαφέρον για τον ΕΟΧ) (98/470/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους υγειονομικούς ελέγχους που εφαρμόζονται στις ενδοκοινοτικές συναλλαγές ενόψει της υλοποίησης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 16 παράγραφος 3, Εκτιμώντας: ότι για να επιτευχθεί ο έλεγχος, στο πλαίσιο της μόνιμης κτηνιατρικής επιτροπής, πρέπει η Επιτροπή να διαθέσει με τρόπο γρήγορο και αξιόπιστο τις απαραίτητες πληροφορίες σχετικά με τους ελέγχους που πραγματοποιούνται από τα κράτη μέλη βάσει της οδηγίας 89/662/ΕΟΚ 7 ότι για να εφαρμοσθεί η ορθολογική προσέγγιση των αποτελεσμάτων των ελέγχων, πρέπει να διαβιβάζονται οι πληροφορίες σε τομείς δραστηριότητας που αντιστοιχούν σε αυτούς που προβλέπονται από την κτηνιατρική νομοθεσία 7 ότι για πρακτικούς λόγους εκμετάλλευσης πρέπει η διαβίβαση των εν λόγω πληροφοριών στην Επιτροπή να γίνεται ηλεκτρονικά 7 ότι για να υπάρχει ομοιογένεια των αποτελεσμάτων πρέπει οι εν λόγω πληροφορίες να διαβιβάζονται σε κάθε τομέα για το σύνολο των κρατών μελών από την αρμόδια εθνική αρχή 7 ότι για εξασφαλισθεί η αξιοπιστία του μέσου, πρέπει να λαμβάνονται υπόψη μόνο οι πληροφορίες που προκύπτουν από επίσημους ελέγχους τους οποίους διεξάγουν οι αρμόδιες αρχές των κρατών μελών 7 ότι έχει σημασία να προβλεφθούν καταρχήν οι πληροφορίες για τον τομέα των νωπών κρεάτων 7 ότι η παρούσα απόφαση πρέπει να συμπληρωθεί μεταγενέστερα ώστε να καλυφθεί το σύνολο των τομέων που υπόκεινται στην κτηνιατρική νομοθεσία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα κράτη μέλη διαβιβάζουν στην Επιτροπή τις πληροφορίες που προβλέπονται στο άρθρο 16 παράγραφος 1 της οδηγίας 89/662/ΕΟΚ ανά τομέα δραστηριότητας. Οι εν λόγω τομείς που αντιστοιχούν στους τομείς που προβλέπονται από την κτηνιατρική νομοθεσία, καθορίζονται στο παράρτημα Ι. Άρθρο 2 Για κάθε τομέα δραστηριότητας, λαμβάνονται υπόψη για τις πληροφορίες οι επίσημοι έλεγχοι που διεξάγονται καθώς και τα αποτελέσματα που λαμβάνονται στον τόπο προέλευσης και στον τόπο προορισμού, και διαβιβάζονται από κάθε κράτος μέλος για συγκεκριμένο ημερολογιακό έτος. Άρθρο 3 1. Οι πληροφορίες πρέπει να υποβάλλονται σύμφωνα με τον ενδεδειγμένο για κάθε τομέα τύπο. 2. Όσον αφορά τον τομέα των νωπών κρεάτων, ο τύπος καθορίζεται στο παράρτημα ΙΙ. Άρθρο 4 Οι πληροφορίες διαβιβάζονται στην Επιτροπή με ηλεκτρονική μορφή. Άρθρο 5 Οι πληροφορίες διαβιβάζονται μια φορά ετησίως πριν από την 1η Μαΐου του έτους που έπεται του έτους κατά το οποίο διεξάγονται οι έλεγχοι. Η πρώτη διαβίβαση πραγματοποιείται πριν από την 1η Μαΐου 2000 όσον αφορά τους ελέγχους του έτους 1999. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 9 Ιουλίου 1998.

[Source: multi_eurlex | Tokens: 2867]